title: Rozhodnutie Európskeho parlamentu a Rady (EÚ) 2015/1869 zo 6. októbra 2015 o mobilizácii Európskeho fondu na prispôsobenie sa globalizácii (žiadosť z Belgicka – EGF/2015/003 BE/Ford Genk)

text:
               20.10.2015

               SK

               Úradný vestník Európskej únie

               L 275/24

         ROZHODNUTIE EURÓPSKEHO PARLAMENTU A RADY (EÚ) 2015/1869
   zo 6. októbra 2015
   o mobilizácii Európskeho fondu na prispôsobenie sa globalizácii (žiadosť z Belgicka – EGF/2015/003 BE/Ford Genk)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej svetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)

               EGF nemá prekročiť maximálnu ročnú sumu 150 miliónov EUR (v cenách roku 2011), ako je stanovené v článku 12 nariadenia Rady (EÚ, Euratom) č. 1311/2013 (3).

               (3)

               Belgické orgány predložili 24. marca 2015 žiadosť EGF/2015/003 BE/Ford Genk o finančný príspevok z EGF v dôsledku prepúšťania a ukončenia činností (ďalej len „prepúšťanie“) v závode Ford Genk a u 11 dodávateľov a nadväzujúcich výrobcov. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Žiadosť spĺňa požiadavky na stanovenie finančného príspevku z fondu EGF stanovené v článku 13 nariadenia (EÚ) č. 1309/2013.

               (4)

               Preto by sa mal v súvislosti so žiadosťou, ktorú predložilo Belgicko, EGF mobilizovať s cieľom poskytnúť finančný príspevok vo výške 6 268 564 EUR.

               (5)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2015 sa mobilizuje Európsky fond na prispôsobenie sa globalizácii s cieľom poskytnúť prostriedky vo výške 6 268 564 EUR vo viazaných a platobných rozpočtových prostriedkoch.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 6. októbra 2015.

      V Štrasburgu 6. októbra 2015

            Za Európsky parlament

            predseda

         M. SCHULZ

            Za Radu

            predseda

         N. SCHMIT

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: 2006/730/ES: Rozhodnutie Rady z  25. septembra 2006 o schválení v mene Európskeho spoločenstva Rotterdamského dohovoru o udeľovaní predbežného súhlasu po predchádzajúcom schválení na niektoré nebezpečné chemické látky a pesticídy v medzinárodnom obchode

text:
               28.10.2006

               SK

               Úradný vestník Európskej únie

               L 299/23

      ROZHODNUTIE RADY

   z 25. septembra 2006
   o schválení v mene Európskeho spoločenstva Rotterdamského dohovoru o udeľovaní predbežného súhlasu po predchádzajúcom schválení na niektoré nebezpečné chemické látky a pesticídy v medzinárodnom obchode
   (2006/730/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 a článok 175 ods. 1 v spojení s prvou vetou prvého pododseku jej článku 300 ods. 2 a prvým pododsekom jej článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Rozhodnutím Rady 2003/106/ES z 19. decembra 2002 o schválení v mene Európskeho spoločenstva Rotterdamského dohovoru o udeľovaní predbežného súhlasu po predchádzajúcom schválení pre niektoré nebezpečné chemické výrobky a pesticídy v medzinárodnom obchode (2) bol predseda Rady poverený menovaním osoby alebo osôb splnomocnených na uloženie listiny o schválení v mene Spoločenstva u generálneho tajomníka OSN v súlade s článkom 25 ods. 1 tohto dohovoru (ďalej len „Rotterdamský dohovor“) (3). Listina o schválení spoločne s vyhlásením o právomoci uvedeným v prílohe B k tomuto rozhodnutiu boli depozitárovi zverené 20. decembra 2002. Rotterdamský dohovor nadobudol platnosť 24. februára 2004.

               (2)

               Vo svojom rozhodnutí z 10. januára 2006 vo veci C-94/03 (Komisia v. Rada) (4) Súdny dvor anuloval rozhodnutie 2003/106/ES, pretože sa v ňom vychádzalo iba z článku 175 ods. 1 v spojení s článkom 300 zmluvy, s odôvodnením, že správny právny základ tvoria obidva články 133 a 175 ods. 1 v spojení s príslušnými ustanoveniami článku 300.

               (3)

               Rozhodnutie Súdneho dvora neovplyvňuje štatút Spoločenstva ako zmluvnej strany dohovoru. V súlade s článkom 46 Viedenského dohovoru o zmluvnom práve sa na tento účel nepožaduje uloženie nových ratifikačných listín. V súlade s článkom 25 ods. 3 Rotterdamského dohovoru je však potrebné prijať nové rozhodnutie Rady o schválení Rotterdamského dohovoru spoločne so zmeneným a doplneným vyhlásením o právomoci, odrážajúcim zmenu právneho základu.

               (4)

               Na zabezpečenie právnej istoty, a aby sa predišlo právnemu vákuu, toto rozhodnutie by malo nadobudnúť účinnosť odo dňa prijatia rozhodnutia 2003/106/ES,

         ROZHODLA TAKTO:
   Článok 1
   Rotterdamský dohovor o udeľovaní predbežného súhlasu po predchádzajúcom schválení na niektoré nebezpečné chemické látky a pesticídy v medzinárodnom obchode, podpísaný 11. septembra 1998 v Rotterdame (ďalej len „Rotterdamský dohovor“), sa týmto schvaľuje v mene Spoločenstva.
   Článok 2
   Týmto sa predseda Rady poveruje určiť osobu(-y) splnomocnenú(-é) na uloženie v mene Spoločenstva vyhlásenia o právomoci, ktoré je uvedené v prílohe k tomuto rozhodnutiu, v súlade s článkom 25 ods. 3 Rotterdamského dohovoru.
   Článok 3
   Toto rozhodnutie nadobúda účinnosť 19. decembra 2002.

      V Bruseli 25. septembra 2006

            Za Radu

            predseda

         M. PEKKARINEN

      (1)  Stanovisko z 5. septembra 2006 (zatiaľ neuverejnené v úradnom vestníku).

      (2)  Ú v. EÚ L 63, 6.3.2003, s. 27.

      (3)  Ú v. EÚ L 63, 6.3.2003, s. 29.

      (4)  Dosiaľ neoznámené.

      PRÍLOHA
      Vyhlásenie Európskeho spoločenstva v súlade s článkom 25 ods. 3 Rotterdamského dohovoru
      Európske spoločenstvo vyhlasuje, že podľa Zmluvy o založení Európskeho spoločenstva, a najmä jej článku 175 ods. 1, je oprávnené uzatvárať medzinárodné dohody a uskutočňovať záväzky vyplývajúce z týchto medzinárodných dohôd, ktoré prispievajú k dosahovaniu týchto cieľov:

                  —

                  uchovávanie, ochrana a zlepšovanie kvality životného prostredia,

                  —

                  ochrana ľudského zdravia,

                  —

                  rozvážne a racionálne využívanie prírodných zdrojov,

                  —

                  podpora opatrení na medzinárodnej úrovni pri riešení regionálnych alebo celosvetových problémov životného prostredia.

            Európske spoločenstvo taktiež vyhlasuje, že má v súlade s článkom 133 zmluvy túto výhradnú právomoc v oblasti spoločnej obchodnej politiky, najmä pokiaľ ide o obchod s tovarom.
      Okrem toho Európske spoločenstvo vyhlasuje, že už prijalo právne akty zahŕňajúce aj nariadenie Európskeho parlamentu a Rady (ES) č. 304/2003 z 28. januára 2003 o vývoze a dovoze nebezpečných chemikálií (1), ktoré sú pre jeho členské štáty záväzné a týkajú sa záležitostí, ktorými sa zaoberá Rotterdamský dohovor, a sekretariátu Rotterdamského dohovoru poskytne zoznam týchto právnych aktov a bude ho aktualizovať.
      Európske spoločenstvo je zodpovedné za uskutočňovanie týchto záväzkov vyplývajúcich z Rotterdamského dohovoru, ktoré sú zahrnuté v platných právnych predpisoch Spoločenstva.
      Výkon právomocí Spoločenstva sa prirodzene stále ďalej rozvíja.

         (1)  Ú. v. EÚ L 63, 6.3.2003, s. 1. Nariadenie naposledy zmenené a doplnené nariadením Komisie (ES) č. 777/2006 (Ú. v. EÚ L 136, 24.5.2006, s. 9).


Dôležité právne oznámenie

|

52007BP0123(02)

2. Rozhodnutie Európskeho parlamentu z 24. apríla 2007 o účtovnej závierke Európskej námornej bezpečnostnej agentúry za rozpočtový rok 2005 (C6-0397/2006 - 2006/2164(DEC))

Úradný vestník 074 E , 20/03/2008 S. 0245 - 0247

		2.Rozhodnutie Európskeho parlamentu z 24. apríla 2007 o účtovnej závierke Európskej námornej bezpečnostnej agentúry za rozpočtový rok 2005 (C6-0397/2006 — 2006/2164(DEC))Európsky parlament,- so zreteľom na konečnú účtovnú závierku Európskej námornej bezpečnostnej agentúry za rozpočtový rok 2005 [1],- so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúre za rozpočtový rok 2005 spolu s odpoveďami agentúry [2],- so zreteľom na odporúčanie Rady z 27. februára 2007 (5711/2007 — C6-0080/2007),- so zreteľom na Zmluvu o ES a najmä na jej článok 276,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [3] a najmä na jeho článok 185,- so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra [4], a najmä na jeho článok 19,- so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 [5], a najmä na jeho článok 94,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0114/2007),1. berie na vedomie nasledujúce údaje v konečnej účtovnej závierke Európskej námornej bezpečnostnej agentúry za rozpočtové roky 2004 a 2005:Pozn.: Celkové súčty sa môžu v dôsledku zaokrúhľovania líšiť.Zdroj: Údaje poskytnuté agentúrou. V tejto tabuľke sú zhrnuté údaje, ktoré uviedla agentúra vo svojej ročnej účtovnej závierke.(v 1000 EUR) |Príjmy a výdavky za rozpočtové roky 2004 a 2005 || 2005 | 2004 |PríjmyDotácie Spoločenstva | 16060 | 12800 |Ostatné príjmy | | 5 |Celkové príjmy rozpočtu (a) | 16060 | 12805 |VýdavkyZamestnanci - hlava I rozpočtu— Platby | 6063 | 3594 |— Prenesené rozpočtové prostriedky | 161 | 143 |Administratívne výdavky - hlava II rozpočtu— Platby | 1598 | 635 |— Prenesené rozpočtové prostriedky | 333 | 684 |Prevádzkové výdavky - hlava III rozpočtu— Platby | 7515 | 437 |— Prenesené rozpočtové prostriedky | | 2074 |Celkové výdavky rozpočtu (b) | 15670 | 7567 |Výsledok (c = a - b) | 390 | 5238 |Prenesené a zrušené rozpočtové prostriedky | 126 | 251 |Kurzové rozdiely | - 1 | - 1 |Zostatok plnenia rozpočtu za rozpočtový rok | 515 | 5488 |Zmena automatických prevodov rozpočtových prostriedkov a faktúr na úhradu | -1021 | 2089 |Zmena účastí za rozpočtový rok | 469 | 242 |Zmena dlhov (Komisia) | - 52 | -5489 |Odpisy za rozpočtový rok | - 151 | - 43 |Zmena výšky záloh/predfinancovania poskytnutých dodávateľom | 5296 | 56 |Rezerva | - 106 | |Ostatné položky | - 515 | |Výsledok ekonomických úprav v účtovnom období (e) | 4435 | 2343 |2. schvaľuje účtovnú závierku Európskej námornej bezpečnostnej agentúry za rozpočtový rok 2005;3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej námornej bezpečnostnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).[1] Ú. v. EÚ C 266, 31.10.2006, s. 13.[2] Ú. v. EÚ C 312, 19.12.2006, s. 30.[3] Ú. v. EÚ L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[4] Ú. v. ES L 208, 5.8.2002, s. 1. Nariadenie naposledy zmenené a doplnené nariadením (ES) č. 1891/2006 (Ú. v. EÚ L 394, 30.12.2006, s. 1).[5] Ú. v. EÚ L 357, 31.12.2002, s. 72.--------------------------------------------------